AlexejDobrolubov/national_council_slovak_2010 huggingface dataset:
32. schôdza NR SR - 3.deň - B. popoludní
Dátum: 2021-06-22
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

59. Ďakujem pekne. Ďakujem dvom predrečníkom za faktické poznámky. Nebolo iným zámerom nás ako predkladateľov tohoto pozmeňujúceho a doplňujúceho návrhu v tých troch bodoch, ako ten, ktorým je len skvalitnenie tejto právnej úpravy, a skôr tej v tej oblasti takého, by som povedal, poriadku, alebo aby boli všetky detaily nejakým spôsobom ošetrené. Samozrejme, že je vec pléna, ako sa s týmto návrhom vysporiada. A stretávame sa v praxi, v školskej praxi mnohokrát s rôznymi situáciami, či sú to už materské školy, alebo aj základné školy, kedy dochádza k určitým takým kvalitatívnym pochybeniam, nazvime to, a cieľom tohto návrhu bolo vyhnúť sa dopredu, aj keď je to dočasná záležitosť, ako pán predkladateľ správne poznamenal, vyhnúť sa nejakým možným problémom a ponechať tú kompetenciu aj tieto zariadenia dočasného charakteru, zariadenia predprimárneho vzdelávania podrobiť kontrole tých inštitúcií alebo tých úradov, ktoré do toho majú čo povedať. Ďakujem pekne.
32. schôdza NR SR - 3.deň - B. popoludní
Dátum: 2021-06-22
Poslanec: Blcháč, Ján (SMER - SD)
Druh vystúpenia: Vystúpenie

37. Ďakujem pekne za slovo. Vážený pán predsedajúci, kolegyne, kolegovia, dovoľte, aby som predniesol pozmeňovací návrh poslancov Národnej rady Slovenskej republiky Jána Ferenčáka, Jána Blcháča k predmetnému návrhu zákona a odôvodňujem to nasledovne. Pozmeňujúci návrh z dôvodu potreby precizovania znenia predkladaného návrhu zákona skupiny poslancov Národnej rady Slovenskej republiky vypúšťa z § 13 ods. 1 písm. k) zákona o podpore regionálneho rozvoja, v ustanovení § 13 stanovuje, ktoré subjekty môžu byť financované investícií dotáciou na projekt zameraný na podporu regionálneho rozvoja. Vo všeobecnosti sa jedná o subjekty, ktoré charakterizuje neziskovosť a výkon činnosti vo verejnom záujme. Písmeno k) navrhuje medzi tieto subjekty zaradiť i „právnickú osobu so sídlom na území Slovenskej republiky, ktorá odvodzuje svoju právnu subjektivitu od registrovanej cirkvi alebo náboženskej spoločnosti.“ Pri takto všeobecne vymedzených právnických osobách vzniká riziko, že právna úprava umožní vytvárať zisk súkromným obchodným spoločnostiam zo štátnych dotácií, ktoré sú určené na regionálny rozvoj. Navyše pojem „odvodzuje svoju právnu subjektivitu“ nevychádza z právneho poriadku Slovenskej republiky, pri právnických osobách je možné rýchla zmena vlastníctva a tým aj prechod financií a činností. Pokiaľ chce podnikateľ podporiť na účely dotácií na regionálny rozvoj registrovanú cirkev alebo náboženskú spoločnosť, toto mu umožňuje už písmeno j). A preto mi dovoľte aj v náväznosti na predchádzajúci pozmeňovací návrh, aby som v súlade s ustanoveniami zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov, a predkladáme teda pozmeňovací návrh k zákonu, k návrhu skupiny poslancov Národnej rady Slovenskej republiky na vydanie zákona, ktorým sa dopĺňa zákon č. 539/2008 Z. z. o podpore regionálneho rozvoja v znení neskorších predpisov. K predmetnému návrhu zákona navrhujeme nasledovné zmeny: „V čl. 1 § 13 ods. 1 sa vypúšťa písm. k).“ V prípade, že budú doplnené ďalšie písmená, premenujú sa abecedne. Ďakujem pekne, pán predsedajúci, skončil som.
32. schôdza NR SR - 3.deň - B. popoludní
Dátum: 2021-06-22
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

18. Ďakujem pekne za slovo, vážený pán predsedajúci. Kolegyne, kolegovia, Erik, vo svojom príspevku si správne uviedol, že tieto, tento projekt obedov zadarmo vychádza aj z medzinárodných skúseností. Vieme, že mnohé krajiny, predovšetkým severské, kde sa často obracia naša pozornosť, napr. Fínsko a podobne, majú tento systém zavedený už dávno. Pravdupovediac, mali mestá a obce s ním pri úvode, uvádzaní tohto projektu problémy, potrebovali investovať, ale pribudli nové pracovné miesta a výsledok bol ten, že v tom období od 1. septembra do konca roku 2019 narástol počet obedov o 25 až 27 %, čo je veľmi významné. Školy, riaditelia škôl, školských jedální a spolu s rodičmi si zvykli na ten manažment, ktorý bolo si potrebné osvojiť, a fungovalo to. Deti sa socializovali a naozaj je teraz len otázka dúfať v to, že daňovo-bonusoví rodičia v čo najväčšom počte budú uprednostňovať obedy zadarmo. Mám čerstvú informáciu aj zo včera, keď som bol na jednej škole, že mnohí tak aj urobia. To znamená, že možno bolo zbytočné robiť toto kolečko, pretože oni, rodičia uprednostňujú, aby deti obedovali, a ten systém bol dobrý. Nuž a naozaj treba len pripomenúť, že táto oprava opráv je tu už niekoľkokr... niekoľkýkrát, aj minulý týždeň sme opravovali minerálne oleje, ktoré, k... ktoré boli poznamenané určitou nekvalitou legislatívy prijatou pred pár mesiacmi. Samozrejme, že tento, tento návrh podporíme, pretože je dobrý pre deti. Ďakujem pekne.
28. schôdza NR SR - 5.deň - B. popoludní
Dátum: 2021-05-11
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

88. Ďakujem pekne. Ja by som na vystúpenie pána kolegu Ferenčáka chcel nadviazať, na to, čo hovoril môj predchodca pán poslanec Susko, že tiež by som možno privítal, aby sa dospelo k nejakej dohode medzi týmito dvoma v zásade teda podobnými návrhmi alebo skoro rovnakými s tými odlišnosťami, ktoré boli povedané. Možno by to bolo prvý taký opozičný návrh, ktorý je účelový, a prešiel by. Viete, naozaj samosprávy sa boria od začiatku, kedy dostali do vienka miestne komunikácie, chodníky, cesty účelové alebo verejné, s investičným dlhom a iste by vedeli porozprávať kolegovia primátori a starostovia, majú to spočítané, koľko na existujúcich pasportovaných miestnych komunikáciách je naviazaného investičného dlhu. Nebránim, nemali by sme sa brániť ani tejto iniciatíve, ktorá je tuná na stole, pretože môže sa vyskytnúť jednotlivé prípady, kde by sa dala uplatniť, ja ho tiež vítam, ale malo by to byť vykonateľné a, a potrebné. Chcem teda povedať, že ja by som rád podporil ten návrh, ktorý predniesol pán Ferenčák, a je podobný s tým, ktorý pani Kozelová navrhla, ale myslím si, že je realizovateľnejší v praxi. Takže asi toľko, ďakujem pekne.
28. schôdza NR SR - 5.deň - B. popoludní
Dátum: 2021-05-11
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

56. Ďakujem pekne. Chcem oceniť, pán predseda výboru poľnohospodárskeho a pre životné prostredie, aj ten príklad, ktorý si použil. Ja si pamätám, keď sa menilo povinné členstvo v Slovenskej poľnohospodárskej a potravinárskej komore na nepovinné, a ten dopad je presne taký, ako si ho pomenoval, poľnohospodárstvo nie je, samospráva poľnohospodárska nie je jednotná, a preto tie záujmy sa tam bijú jeden s druhým - a konečný výsledok, vieme, aký je. Ja by som preto chcel upozorniť na to, o čom tu celý čas rozprávame, práve na tých šesť bodov, ktorá, ktoré obsahuje petícia a jej požiadavky, hlavne na ten druhý, ktorý hovorí: „Poľovníctvo bude organizované,“ Teda aby sa v tom zákone pripravovanom natrvalo zabezpečili, zaručili najmä, a to teda ten bod dva: „Poľovníctvo bude organizované formou jednotnej poľovníckej samosprávy,“ a to by možno mal byť taký odkaz pre tú budúcu dvojdňovú debatu alebo aj pre ten seminár v kinosále, že to by sme mali mať na pamäti, aby sme, aby teda sa vytvorili také podmienky pre ďalší rozvoj poľovníctva na Slovensku, ktoré zaručia jeho optimálne fungovanie so všetkými faktormi, o ktorých sme hovorili. Ďakujem pekne za to, že si to takto pomenoval.
28. schôdza NR SR - 5.deň - B. popoludní
Dátum: 2021-05-11
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

26. Ďakujem pekne. Ja na vystúpenie kolegu Pročku by som chcel no len, možno pár poznámok z vlastnej skúsenosti. Ja som už dlhé obdobie, viac než 30 rokov, aby som nebol presný, členom jedného poľovníckeho združenia v Liptove, tak ako boli tie poľovnícke združenia, väčšinou aj sa zachovali. Pokiaľ nás bolo v roku ’90 tridsať, dneska nás je už 36. Je to úžasná partia ľudí, od čakateľov je ďalších 10 od 18-20 rokov, až po dôchodcov, už ľudí, ktorí naozaj prežili s poľovníctvom celý život, a robia všetky tie veci, ktoré musia robiť. A lebo ak si poľovník, vieš, čo to obnáša sa vystrojiť a vyzbrojiť, ako sa stať členom poľovníckeho združenia, jak nie je jednoduché plniť si povinnosti v tom revíri, kŕmenie, brigády a hlavne plniť potom aj plán lovu a chovu, alebo chovu a lovu, aby som bol presný. Nemali by sme asi tak jednoznačne, aj keď, samozrejme, existujú tie tzv. režijné revíry, treba pomenovať, kde sú, koľko ich je, ako sa s nimi nakladá, akú majú funkciu a tak ďalej. Ale väčšinou to poľovníctvo je združované v poľovníckych združeniach, ktoré plnia svoju aj sociálnu funkciu, aj takú nejakú ochranársku, environmentálnu, presne tie veci, o ktorých aj hovorí tá petícia, sa stále budem k tej petícii vracať, pretože tá petícia má hlavu a pätu. A chcem poopraviť, nechal som sa trošku uniesť v tom prvom vystúpení, že, samozrejme, že petícia požaduje, aby sa v tom zákone, ktorý sa pripravuje, v novelizácii zákona, ktorý, samozrejme, bude reflektovať súčasnú dobu, aby sa objavili tie veci, ktoré tam sú. Viete, tá komora nemá len tie organizačné povinnosti, ale napríklad reprezentuje aj do zahraničia. Tam má kopu funkcií a na to potrebuje... (Prerušenie vystúpenia časomerom.)
28. schôdza NR SR - 5.deň - B. popoludní
Dátum: 2021-05-11
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

10. Ďakujem pekne za slovo, vážený pán predsedajúci. Ja chcem poďakovať kolegyni Vaľovej za naozaj veľmi precízny prehľad o vývoji organizácie poľovníctva na Slovensku alebo na území dnešného Slovenska, pretože siaha to až do 19. storočia, odkiaľ začala, a to z jedného prostého dôvodu, že dáta sú vždy pri nejakom rozhodovaní asi najdôležitejšie, a na to by som chcel upriamiť pozornosť, že síce môžu byť, môžu mať rôzne skupiny, jednotlivci rôzne želania, ale dáta sú podstatné. A dáta hovoria, aj tak ako tu boli prezentované, o výhodnosti existencie poľovníckej samosprávy. Veď komorový systém je na Slovensku úplne bežný v rôznych oblastiach, či už je to advokátska komora, komora architektov, poľnohospodárska komora a podobne. Neviem, prečo by nemala existovať a preukázala svoju životaschopnosť práve aj Slovenská poľovnícka komora. A tak ako sa, málo sa vraciame k tomu k samotnému textu petície, ale keď si ho začnete, začnete čítať, ten petičný text, tak začína to vlastne práve tým poukázaním na to, že ide o poľovnícky, jednotnú poľovnícku samosprávu ako rešpekt... ktorá rešpektuje princípy občianskej spoločnosti. Nuž ja som myslel, že žijeme v občianskej spoločnosti, a dúfam, že keď sa táto diskusia zdarne dotiahne do konca, k tejto petícii, ktorú podpísalo, ak máme 63-tisíc poľovníkov, vyše 150-tisíc ľudí, tak naozaj je to významné a mali by sme to brať naozaj vážne a na vedomie. Dúfam, teda že sa zopakuje situácia z roku 2002/2003, kedy na základe petície sa stiahol návrh zákona, ktorý by o tom hovoril.
29. schôdza NR SR - 1.deň - B. popoludní
Dátum: 2021-05-10
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

54. Ďakujem pekne za slovo. Pán kolega Lehotský, vy ste si tak pospomínali hlavne na dvoch pánov, ktorého, ktorých mená ste vyslovovali so železnou pravidelnosťou, pán Fico, pán Pellegrini, a stále dookola. A spomínali ste si aj na to, že za smrť Jána a Martiny sú určení jasní zodpovední a hlavne tých, ktorých ste pomenovali. Len keby ste si tak spomenuli na ďalšie veci možno, ktoré ste akoby opomenuli. Chcem sa spýtať, či si spomínate, kto to vlastne rozviazal ruky tej polícii, ktorá už od roku 2019 začala, ešte možno aj skôr, pripravovať veci, ktoré sa následne stali. Viete, kedy bola zadržaná vami spomínaná pani Janovská? Spomeňte si, to bolo ešte pred tým, než prišla táto vláda k moci. Spomínate si na to, keď po tragickej smrti hrdinu generála Lučanského, ktorý, ako tu bolo povedané, zavieral veľkých mafiánov, ktorí boli hrdlorezi, a keď po jeho smrti sa zavraždil, samovraždil bývalý príslušník SIS pán Böhm, ktorý bol najskôr zavretý, potom bol pustený, zabudli mu zobrať zbrane. Takže to by som vám len chcel pripomenúť a pripomenúť vám ešte jedno, že či si, či máte v podvedomí tú skutočnosť, že viac než 80 % ľudí vyslovuje nedôveru tejto vláde v prieskumoch, čo je úplne jasné, ale aj z praxe to vieme, keď chodíme po teréne. No a úplne na záver. Viete, spomínať len dva subjekty, je málo. „A predsa sa točí“ je taká pieseň od Elánu, možno by bolo dobré si ju... (Prerušenie vystúpenia časomerom.)
28. schôdza NR SR - 3.deň - A. dopoludnia
Dátum: 2021-05-06
Poslanec: Blcháč, Ján (SMER - SD)
Druh vystúpenia: Vystúpenie s faktickou poznámkou

16. Ďakujem pekne za obe faktické poznámky. Pani poslankyňa Pleštinská, plne sa stotožňujem s tým, aby z hľadiska súčasnej, súčasnej praxe a aj z hľadiska zistení NKÚ o pozícii hlavných kontrolórov, tak ako sa v správe uvádza, možno nejakým metodickým, metodickým spôsobom alebo nejakým iným spoločne možno s Úradom vládneho auditu vstúpili do tohto procesu, lebo naozaj nepoznám primátora mesta alebo starostu obce, ktorý by chcel vedome niečo, niečo škodiť to tej obci alebo vedome zneužívať verejné zdroje, možno česť výnimkám, aby som bol korektný, ale skôr my vidíme pozíciu hlavného, hlavných kontrolórov ako pomocníkov, ktorí by mali byť pri tejto napĺňaní všetkých služieb, ktoré mesto, obec robí. Takže áno, aj tie naše stavovské organizácie sa takto asi snažia. A musím potvrdiť to, čo povedal pán kolega Ferenčák, že ten vzťah by mal byť vyvážený, ten systém vzájomných bŕzd a protiváh, ako sme si, sme si to vznikli, zvykli nazvať, by tu mal byť a nemalo by sa jednoducho používať na vymáhanie nejakých výsledkov nejakej objektívnej pravdy, nejaké kladivo. Keď mám trošku viac poslancov ako primátor, tak ideme používať kladivo, a nie rozhovor. Tie rozhovory sú v tejto dobe nejako čoraz ťažšie, ako by niektorí boli na inej vlnovej dĺžke, a nie na tej, ktorá by mala byť práve zameraná na službu obyvateľom mesta, obce alebo občanom Slovenska ako takým. Ďakujem pekne.
40. schôdza NR SR - 12.deň - A. dopoludnia
Dátum: 2021-10-06
Poslanec: Čekovský, Kristián (OĽANO)
Druh vystúpenia: Vystúpenie s faktickou poznámkou

92. Pán Kotleba, môžete vidieť, že vy ste tu zaujali, ale možnože viac ako vaši predrečníci alebo predchádzajúci kolegovia, lebo asi málokto by očakával, že práve vy tu budete moralizovať, že vy sa tu postavíte k tomuto rečníckemu pultu a budete kázať o rodine. Ako fakt nie. Dehonestujete tu ľudí, nazývate ich úchylákmi, pričom naozaj, ako povedal aj kolega Benčík, o vás je známe, že ste ako učiteľ vyhľadávali pätnásťročné študentky, pričom v tejto súvislosti vás preverovala aj polícia zo sexuálneho zneužívania. Hovoríte o tradičnej rodine, ktorú podľa vás má likvidovať čosi iné, ale pozrite sa do zrkadla, pán Kotleba. Vašu rodinu snáď rozvrátili homosexuáli? Nemám ten pocit. Osvojenie dieťaťa bez súhlasu biologických rodičov. To ste tu teraz nejako hovorili a kritizovali, a teda nie som s týmto stotožnený. Vy ste mali súhlas biologickej matky vášho dieťaťa na nejaké odcudzenie alebo nejaké zobratie z cudziny, keď ste si ho jednoducho priniesli bez toho, aby ona s tým súhlasila? Prečo potom čelíte trestnému oznámeniu od vašej bývalej manželky? Viete, nerád tu rozoberám rodinu kohokoľvek a nejakú... (Ruch v sále. Prerušenie vystúpenia predsedajúcim.) Blanár, Juraj, podpredseda NR SR 93. Pokoj, páni poslanci, rešpektujme sa! Čekovský, Kristián, poslanec NR SR 94. ... konkrétnu rodinu. Podľa mňa by sa to robiť nemalo, ale takisto by sa nemalo robiť to, že tu budete moralizovať nad rodinami a vzťahmi stovky alebo tisícky iných ľudí, pretože mne osobne to pripadá, že jednoducho sa montujete do života niekomu inému a to by sa robiť nemalo. Viete, ako sa hovorí, ak ste teda, vy ste taký falošný, ale dobre. Ži a nechaj žiť, tak sa to hovorí.
40. schôdza NR SR - 10.deň - A. dopoludnia
Dátum: 2021-10-01
Poslanec: Čekovský, Kristián (OĽANO)
Druh vystúpenia: Vystúpenie s faktickou poznámkou

89. Pán poslanec Blaha, na vašom vystúpení bola fascinujúca jedna vec. V čase, keď ste začali rozpravu, ešte nebola známa informácia, že krajský súd prepustil vyšetrovateľov korupčných káuz na slobodu, ale na konci ste už vo svojej rozprave s touto informáciou pracovali. Ako je to možné? Vy ste vlastne začali svoj príbeh hovoriť teda už tradične o manipulácii vyšetrovaní a stavali ste ho aj práve na zadržaných policajtoch, ale tento príbeh sa počas, práve počas vašej rozpravy úplne rozsypal, keď teda krajský súd prepustil vyšetrovateľov na slobodu a nevidí ani dôvody na ich stíhanie. Ja som vás ale pozorne sledoval. Akonáhle bola vyhlásená prestávka, vy ste utekali za vaším predsedom a ten vám povedal teda túto informáciu aj to, že sa teda váš príbeh opäť, zase raz rozsypáva ako domček z karát, a nadiktoval vám, aby ste to narýchlo hodili tuto na špeciálneho prokurátora, že to on všetko obehal a tak ďalej, čiže len ste vyšperkovali opäť spoločne svoje bludy. Ale to bolo, to bolo výnimočne vtipné, ako ste tam vedľa neho sedeli a vo všetkom mu pritakávali a písali ste si odušu, rýchlo, ako tento príbeh zmeniť, veď vyšetrovatelia sú už vonku, ako to teraz rýchlo poskladáme nanovo. A opäť ste sa vrátili a snažili ste sa tu teda dokončiť celý tento svoj blud. Pán Blaha, keďže váš prejav ste si napísali s Robertom Ficom a všetci sme to mohli cez prestávku vidieť, tak vám obom, odpoviem obom naraz. Ide vám o všetko, definujete mafiu ako tých, čo odrezávajú hlavy, ale zabúdate, že gang drogovej mafie, talianskej drogovej mafie bol prepojený na vášho predsedu a na Úrad vlády, to nie je mafia? Jednoducho spravodlivosť sa dostane ku každému a nepomôže vám v tom ani desať tlačoviek denne ani sto takýchto vystúpení v rozprave. Ďakujem.
40. schôdza NR SR - 2.deň - A. dopoludnia
Dátum: 2021-09-17
Poslanec: Čekovský, Kristián (OĽANO)
Druh vystúpenia: Vystúpenie s faktickou poznámkou

200. Ďakujem pekne. Možno k tomuto vystúpeniu také tri veci mi napadli. Tá prvá je, že ma prekvapilo, že si sa chytil iba jednej témy, témy LGBTI. Ja by som rád zdôraznil, že návrh uznesenia nie je zameraný iba na jednu komunitu alebo menšinu, ale tak ako som uviedol aj pri predkladaní tohto návrhu, je zameraný na všetky menšiny a komunity, ktoré to, nie úplne rozumiem, prečo práve o tomto vznikla takáto, takáto diskusia z tvojej strany, ale musím možno s radosťou na druhej strane skonštatovať, že som rád, že tu dnes nie sú poslanci, ktorí by si presne takýmto podobným nejakým spôsobom povytŕhali z tohto uznesenia veci z kontextu a možno by tu došlo ešte k horším urážkam niektorých menšín a komunít, ako teda sme občas svedkami povedzme z radov extrémistov. Takže, takže asi niekedy aj fajn, že takto v piatok popoludní už sú niekde doma na východe alebo niekde na strednom Slovensku, alebo niekde inde a už tu proste nesedia dovtedy, dokým majú. Občas to má aj takýto pozitívny efekt, lebo naozaj dnes chceme týmto uznesením ukázať najmä takú pozitívnu tvár alebo pozitívny signál, a nie aby tu opäť bola nejaká negatívna, búrlivá diskusia. A možno iba pripomeniem, že uznesenie má deklaratívny charakter, to znamená, nejde o zmenu žiadneho zákona, i keď ja osobne verím teda, že aj v oblasti menšín a komunít bude pravidelne pri tomto nastávať nejaký posun v duchu programového vyhlásenia vlády, kde sú určité nejaké záruky, ktoré by mali nastať. Takže na tvoje vystúpenie asi toľko. Vďaka.
35. schôdza NR SR - 2.deň - B. popoludní 2
Dátum: 2021-07-24
Poslanec: Čekovský, Kristián (OĽANO)
Druh vystúpenia: Vystúpenie s faktickou poznámkou

173. Ďakujem pekne. Ja som chcel začať tým, že som od vás takto v závere schôdze alebo rozpravy k tomuto bodu očakával trochu zásadnejší prejav. Ale to by ste asi zrejme museli najprv úprimne veriť tomu, čo hovoríte. Ale povedal som si, že asi takto aj na záver by mali ísť trochu žarty bokom. A to, čo ste hovorili ma v tom skutočne utvrdilo. Opäť ste sa postavili a vyhrážali sa nám s tým, že mená poslancov budú kolovať medzi ľuďmi. Včera ste ľudí vyzývali, aby nás oblievali kečupmi a neviem čím všetkým. A ja vidím, že vaše slová aj padajú na úrodnú pôdu. A to je podľa mňa aj nebezpečné. Mnohým chodia výhražné maily, komentáre na sociálnych sieťach sú čoraz vyhrotenejšie. A ja viem, že vás to možno teší, ale podľa mňa to nie je normálne, ak si ľudia navzájom prajú smrť. Dovoľte preto, aby som naozaj aj v tejto chvíli všetkých občanov uistil, že my vieme, za čo hlasujeme, a nikdy by sme si nedovili hlasovať za niečo, čo by bolo pre nich zlé. Cieľom zákona je v prípade zhoršenia situácie ponechať otvorené prevádzky pre zaočkovaných, otestovaných a ľudí, ktorí prekonali COVID. Nič menej, nič viac. Takto chceme ochrániť podnikateľov, firmy, ekonomiku, životy, zdravie a áno, zaočkovaní ľudia budú zvýhodnení tým, že sa nebudú musieť testovať. To je celé. Ale myslím, že práve preto sa už 2 mil. ľudí dalo zaočkovať. Urobili tak, že chcú návrat do normálneho života a chceli chrániť celú spoločnosť. A tento zákon ide presne podľa toho. Zákon nezavádza žiadne povinné očkovanie. Žiaľ, vymysleli ste si to podobne ako kopu iných poloprávd a lží. Viac ako rok ich šírite medzi ľuďmi a hecujete ich k rôznym vyhrážkam a násilnostiam. Ja verím, že mnohým alebo mnohí by možno ani tie výhražné správy a komentáre nepísali, len sa vám ich podarilo ovplyvniť, ale... (Prerušenie vystúpenia časomerom.)
35. schôdza NR SR - 2.deň - A. dopoludnia
Dátum: 2021-07-24
Poslanec: Čekovský, Kristián (OĽANO)
Druh vystúpenia: Vystúpenie s faktickou poznámkou

168. Ďakujem pekne. Andrej, na základe reakcií aj teda niektorých opozičných kolegov vidíš, že jednoducho argumenty na týchto ľudí proste nezaberú. Marian Kotleba, ktorý si rúško postrihal dnes na nejaký podbradník, ti povie, že si iniciatívny blbec. Pán Taraba sa rozhorčuje nad peniazmi z verejných zdrojov, ale keď jeho firmy zarábali na štáte cez SEPS, tak to bolo v poriadku a tak ďalej. Ale ja oceňujem tvoju snahu vysvetliť obsah zákona. A tiež to radšej pre istotu zopakujem v tomto mori faktických poznámok, že v prípade zhoršenia situácie sa tento zákon týka toho, aby vstup do prevádzok gastra, služieb mali tí, tak ako povedal aj pán Kazda, tí ľudia, ktorí sa preukážu buď očkovaním, alebo testovaním, alebo prekonaním COVID-u. Čiže naozaj v dnešnej a súčas... v dnešnej situácii sa takto môže preukázať každý. Jednoducho nikto nie je o túto možnosť ukrátený. Žiaľ, pán Kotleba, bločik od zakúpenia bromhexínu a vodky jednoducho stačiť nebude, pretože ako spoločnosť musíme byť zodpovední v prípade nebezpečenstva, ktorou je šírenie infekčnej choroby. A ja neviem, veď už dnes napríklad máte napríklad do obchodu preškrtnutú zbraň, pretože ľudia, ktorí tam nakupujú, si možno neželajú, aby tam vstupoval povedzme váš kolega Krupa s pištoľou niekde pod kabátom na tajnáša, takže jednoducho toto sú pravidlá na to, aby sme chránili ľudí, ktorí potom budú ďalej nakupovať. Takže ja mám skôr pocit, že jedinou snahou poslancov aj opozičných je skôr to, aby, ak sa situácia opäť zhorší, aby sa opäť všetko zatváralo, aby podnikatelia, ktorí si prežili niekoľko mesiacov naozaj veľmi ťažkých, tak aby opäť boli zatvorení, aby opäť trpeli, ale my toto nechceme dopustiť. Ďakujem.